[{"text_idx": "#000003", "text": "Piret Viisimaa: lo\u0303in Teoteatri u\u0308helt poolt vajadusest, aga teisalt ka trotsist"}, {"text_idx": "#000004", "text": "Piret Viisimaa on Kalamajas asuvat Teoteatrit vedanud 30 aastat. Kultuurisaade \"OP\" ka\u0308is uurimas, kuidas on teatril nende aastate jooksul la\u0308inud ning millised on olnud meeldeja\u0308a\u0308vamad hetked."}, {"text_idx": "#000005", "text": "Piret Viisimaa so\u0303nul oli va\u0308ga oluline roll ta karja\u0308a\u0308rivaliku juures sellele, et tema mo\u0303lemad vanemad to\u0308o\u0308tasid teatris. \"Ema oli baleriin ja isa operetina\u0308itleja, misto\u0303ttu sai lapsepo\u0303lvest peale seal jo\u0303lgutud, ku\u0308ll lava taga, ku\u0308ll saali poolel,\" to\u0303des ta ja mainis, et Estonia kui lapsepo\u0303lve koduteatri maagia on tal ta\u0308naseni meeles. \"Kui lu\u0308hter hakkab kutsuma ja orkester ha\u0308a\u0308lestab pille, ma la\u0308hen siis alati kolinal lapsepo\u0303lve tagasi.\""}, {"text_idx": "#000006", "text": "Teoteatri lo\u0303i Viisimaa u\u0308helt poolt vajadusest, aga teiselt poolt ka trotsist. \"Mingil po\u0303hjusel osutusin mina 1991. aastal Salme kultuurikeskuses u\u0308leliigseks, ta\u0308naseni ei tea ma seda po\u0303hjust, aga olen va\u0308ga ta\u0308nulik, sest muidu poleks Teoteatrit su\u0308ndinud,\" so\u0303nas ta ja mainis, et temaga tuli kaasa ka praktiliselt kogu Salme teatri 30-liikmeline trupp."}, {"text_idx": "#000007", "text": "Lavastaja Erki Aule arvates on Teoteater heas mo\u0303ttes autoritaarne teater. \"Seda veab autoriteet,\" to\u0303des ta ja mainis, et iga kord, kui ta Teoteatrisse la\u0308heb, on Piret Viisimaa seal kohal. \"Ta on kas midagi sa\u0308ttimas, kellegagi o\u0303iendamas vo\u0303i midagi pesemas, ta to\u0303esti elab siin.\""}, {"text_idx": "#000028", "text": "Endla teater kuulutas va\u0308lja uue teatrijuhi konkursi"}]